Canacaanune,
Simoon Fedoro aina Jesoso sacuha cuhacaanu.
Nii jana,
canu coitucuha batirichuru curuaanaa jaunna,
Jesoso jiniichaain enoon batirichuru curuaanaa loreri asaae.
Jana Fedorote nedae airiniha acuujua rohan.
Nii jaunna,
acuujua beraicha ranuna rai ereeun,
Fedoro enohane coina.
Nii jaunte Fedoro enoaain:
“Tana taa cacha aina nerelanaaneeine”,
naain bajaa Fedoro caje nii acuujua beraichane jana:
“Acanihanaunta”,
naain benaa jerene Fedoro.
Nii jaunte,
jelarotohane jaun usi mocohin que nichaateeuruha Anasi cachaauru,
Jorioocuru rai folisihacuru,
naaonjoainurine jaun acaauru aina nichaatiha ne Fedoro.
Nii jana,
cuu nii loreri asaae ucuha cuhane niha Cana Coaunera Calaohi Jesosone janate:
“Chaauru caa iicha relaaurineein ne.
Chaquete acaauru relaaita”,
naain bajaa Jesoso caje batirichuru curuaanaane janate:
“Satiin aonajeeuruha cachaaurune acatiha teeinna canu,
rauhijiriin aitonajacoon.
Coatiha asinojoineein cachaauru relaaun.
Sinacoca asaae,
satiin itataojiauruha Jorioocurune jaan Teenforo asaaene acaauru relanajacoon.
Chanuna nii bajaain cacaje.
Nii relanajaanune jana aonaraauru caje bajaaute,
raajenihane acaauru relaanune jaan beeuruhine”,
nae Jesoso.
Niritoha Jesosone janate,
ecu niha Teenforo rai folisiaane jaun:
“Niritiina erereei batirichuru curuaanaa rai te”,
naain Cana Coaunera Calaohi Jesoso meri faohitohane jana:
“Baaso neeinoone aitoon.
Chanuna caque ichohi teein aitohi”,
nae Cana Coaunera Calaohi Jesoso nii Teenforo rai folisiaa rai.
Nii batirichuru curuaanaa Caifasi loreri asaae niha Jesosone tonohanaute,
jelai cuu inae neeoriha Fedorone jana:
“Ta ii taa cacha aina nerelanaa neeine”,
naain bajaauruhane jana:
“Acanihanaunta”,
naain benaa jereniha Fedorone jana:
“Tana,
ii coaracaaunlu aina,
enuha inaa neeonjoain jana neeine janane”,
naain bajaa leinjiin batirichuru curuaanaa cacha nii niicha uricho beuhiti cacha araineein nenaane janate:
“Acanihanaunta”,
naain nesuujiha coaiteen Fedorone jana,
inae ere ataohari.